CELEX: 32011D0251
Language: da
Date: 2011-04-18 00:00:00
Title: 2011/251/EU: Kommissionens gennemførelsesafgørelse af 18. april 2011 om ændring af beslutning 2009/766/EF om harmonisering af 900 MHz-båndet og 1800 MHz-båndet for landbaserede systemer, som kan levere fælleseuropæiske elektroniske kommunikationstjenester i Fællesskabet (meddelt under nummer K(2011) 2633)  EØS-relevant tekst

27.4.2011   
            
            
               DA
            
            
               Den Europæiske Unions Tidende
            
            
               L 106/9
            
         KOMMISSIONENS GENNEMFØRELSESAFGØRELSE
   af 18. april 2011
   om ændring af beslutning 2009/766/EF om harmonisering af 900 MHz-båndet og 1 800 MHz-båndet for landbaserede systemer, som kan levere fælleseuropæiske elektroniske kommunikationstjenester i Fællesskabet
   (meddelt under nummer K(2011) 2633)
   (EØS-relevant tekst)
   (2011/251/EU)
   
      EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen) (1), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens beslutning 2009/766/EF (2) har til formål at harmonisere de tekniske betingelser for adgang til og effektiv udnyttelse af 900 MHz-båndet i overensstemmelse med Rådets direktiv 87/372/EØF af 25. juni 1987 om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet (3), og af 1 800 MHz-båndet til landbaserede systemer, der kan levere elektroniske kommunikationstjenester.
            
         
               (2)
            
            
               Medlemsstaterne har løbende revurderet den effektive udnyttelse af 900 MHz-båndet og 1 800 MHz-båndet, så de kan komme til at omfatte yderligere teknologier, samtidig med at den tekniske kompatibilitet med GSM-systemet og UMTS-systemet, som defineret i direktiv 87/372/EØF, sikres på passende måde.
            
         
               (3)
            
            
               Med hjemmel i artikel 4, stk. 2, i beslutning nr. 676/2002/EF har Kommissionen den 15. juni 2009 givet CEPT (Den Europæiske Konference af Post- og Teleadministrationer) mandat til at definere de tekniske betingelser for at tillade LTE og eventuelle andre teknologier at benytte 900 MHz-båndet og 1 800 MHz-båndet.
            
         
               (4)
            
            
               CEPT's svar på mandatet findes i CEPT Report 40 og 41. I disse rapporter konkluderes det, at LTE (Long Term Evolution) og WiMAX (Worldwide Interoperability for Microwave Access) kan indføres i 900 MHz-båndet og 1 800 MHz-båndet, hvis der anvendes passende værdier for separationen mellem de pågældende bærebølgekanalers kanter.
            
         
               (5)
            
            
               CEPT Report 41 og 42 indeholder information om sameksistens mellem på den ene side UMTS, LTE og WiMAX og på den anden side aeronautiske systemer over 960 MHz samt anbefalinger til, hvordan interferens undgås.
            
         
               (6)
            
            
               Resultaterne af det arbejde, CEPT har udført i henhold til mandatet, bør anvendes i EU, og medlemsstaterne bør pålægges at gennemføre dem snarest muligt, eftersom der er stigende markedsefterspørgsel efter indførelse af LTE og WiMAX i disse frekvensbånd. Medlemsstaterne bør desuden sikre, at UMTS, LTE og WiMAX på passende vis beskytter de eksisterende systemer i nabobåndene.
            
         
               (7)
            
            
               Det Europæiske Institut for Telestandarder (ETSI) er ved at færdiggøre de harmoniserede standarder EN 301908-21 og EN 301908-22, således at der er grundlag for formodning om overensstemmelse med artikel 3, stk. 2, i Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (4).
            
         
               (8)
            
            
               Bilaget til beslutning 2009/766/EF bør ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med Frekvensudvalgets udtalelse —
            
         VEDTAGET DENNE AFGØRELSE:
   Artikel 1
   Bilaget til beslutning 2009/766/EF erstattes af teksten i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 18. april 2011.
      
         
            På Kommissionens vegne
         
         Neelie KROES
         
            Næstformand
         
      
   
   
      (1)  EFT L 108 af 24.4.2002, s. 1.
   
      (2)  EUT L 274 af 20.10.2009, s. 32.
   
      (3)  EFT L 196 af 17.7.1987, s. 85.
   
      (4)  EFT L 91 af 7.4.1999, s. 10.
   BILAG
   
      
         »BILAG
         
            LISTE OVER LANDBASEREDE SYSTEMER, DER ER OMHANDLET I ARTIKEL 3 OG ARTIKEL 4, STK. 2
         
         Nedenstående tekniske parametre skal indgå som et væsentligt element i de krav, der skal være opfyldt for at sikre sameksistensen med tilstødende net, hvis der ikke foreligger bilaterale eller multilaterale aftaler. Operatørerne af sådanne net kan dog indbyrdes aftale at anvende mindre strenge tekniske parametre.
         
                     System
                  
                  
                     Tekniske parametre
                  
                  
                     Frist for gennemførelsen
                  
               
                     UMTS, som opfylder UMTS-standarderne offentliggjort af ETSI, herunder navnlig EN 301908-1, EN 301908-2, EN 301908-3 og EN 301908-11
                  
                  
                     
                                 1.
                              
                              
                                 Afstand mellem centerfrekvenserne på mindst 5 MHz mellem to UMTS-net, der er naboer.
                              
                           
                                 2.
                              
                              
                                 Afstand mellem centerfrekvenserne på mindst 2,8 MHz mellem kanaler i et UMTS-net og kanaler i et GSM-net, når et UMTS-net er nabo til et GSM-net.
                              
                           
                  
                     9.5.2010
                  
               
                     LTE, som opfylder LTE-standarderne offentliggjort af ETSI, herunder navnlig EN 301908-1, EN 301908-13, EN 301908-14 og EN 301908-11
                  
                  
                     
                                 1.
                              
                              
                                 En frekvensadskillelse på mindst 200 kHz mellem LTE-kanalens båndgrænse og GSM-kanalens båndgrænse, når et LTE-net er nabo til et GSM-net.
                              
                           
                                 2.
                              
                              
                                 Der kræves ingen frekvensadskillelse mellem LTE-kanalens båndgrænse og UMTS-kanalens båndgrænse, når et LTE-net er nabo til et UMTS-net.
                              
                           
                                 3.
                              
                              
                                 Der kræves ingen frekvensadskillelse mellem LTE-kanalers båndgrænser, når to LTE-net er naboer.
                              
                           
                  
                     31.12.2011
                  
               
                     WiMAX, som opfylder WiMAX -standarderne offentliggjort af ETSI, herunder navnlig EN 301908-1, EN 301908-21 og EN 301908-22
                  
                  
                     
                                 1.
                              
                              
                                 En frekvensadskillelse på mindst 200 kHz mellem WiMAX-kanalens båndgrænse og GSM-kanalens båndgrænse, når et WiMAX-net er nabo til et GSM-net.
                              
                           
                                 2.
                              
                              
                                 Der kræves ingen frekvensadskillelse mellem WiMAX-kanalens båndgrænse og UMTS-kanalens båndgrænse, når et WiMAX-net er nabo til et UMTS-net.
                              
                           
                                 3.
                              
                              
                                 Der kræves ingen frekvensadskillelse mellem WiMAX-kanalers båndgrænser, når to WiMAX-net er naboer.
                              
                           
                  
                     31.12.2011«